b'\n_START_ARTICLE_\nAcross the Universe (filmas)\n_START_SECTION_\nSiu\xc5\xbeetas\n_START_PARAGRAPH_\nFilmas pasakoja meil\xc4\x97s istorij\xc4\x85, kuri vyksta 1960\xe2\x80\x93siais metais. Pagrindinis filmo herojus D\xc5\xbeiudas keliauja i\xc5\xa1 gimtojo Liverpulio \xc4\xaf JAV ie\xc5\xa1koti savo t\xc4\x97vo. Jis suranda j\xc4\xaf Prinstono Universitete (Princeton University) ir pasirodo, kad t\xc4\x97vas net ne\xc5\xbeinojo apie s\xc5\xabnaus egzistavim\xc4\x85. \xc4\x8cia D\xc5\xbeiudas susipa\xc5\xbe\xc4\xafsta su studentu Maksu ir jo seserimi Liusi. Visi trys atsiduria Niujorke ir \xc4\xafsitraukia \xc4\xaf pacifist\xc5\xb3 jud\xc4\x97jim\xc4\x85, kovojanti prie\xc5\xa1 kar\xc4\x85 Vietname. D\xc5\xbeiudas \xc4\xafsimyli Lius\xc4\xaf, bet vienos demonstracijos metu, jis are\xc5\xa1tuojamas ir deportuojamas i\xc5\xa1 \xc5\xa1alies. Bet \xc5\xa1ios istorijos herojai vis tiek suranda keli\xc4\x85 susitikimui\xe2\x80\xa6\n_START_SECTION_\nFilmo muzika\n_START_PARAGRAPH_\nPagrindiniai filmo herojai atlieka 25 dainas. 4 dainas atliko kviestin\xc4\x97s estrados \xc5\xbevaig\xc5\xbed\xc4\x97s (Bono, D\xc5\xbeo Kokeris ir Edis Izardas). Dain\xc4\x85 \xe2\x80\x9eLet It Be\xe2\x80\x9c atliko epizodini\xc5\xb3 vaidmen\xc5\xb3 atlik\xc4\x97jai. K\xc5\xabrin\xc4\xaf \xe2\x80\x9eBlue Jay Way\xe2\x80\x9c atliko Teksaso indi\xe2\x80\x93grup\xc4\x97 \xe2\x80\x9eThe Secret Machines\xe2\x80\x9c. Be grup\xc4\x97s \xe2\x80\x9eThe Beatles\xe2\x80\x9c dain\xc5\xb3, filme skamba ir kompozitoriaus Eljoto Goldentalio muzika.'